# Leonor Lambertini

Leonor Emma Lambertini (São Paulo, 1920ko apirilaren 28a – ibidem, 1993ko maiatzaren 26a), Leonor Pachêco izenez ere ezaguna, brasildar aktore eta gidoilaria izan zen. Besteak beste, Benta andrea antzeztu zuen Sítio do Picapau Amarelo telesailean, eta bere ahizpa Lúciak, berriz, Emília panpina.

## Bizitza

Leonor Emma Lambertini São Paulon jaio zen 1920ko apirilaren 28an. Lúcia Lambertini aktore eta zuzendariaren ahizpa zen, eta 1958an telebistan debutatu zuen, Rede Tupi kateko Sítio do Picapau Amarelo haurrentzako telesailean, non Benta andrearen papera lortu zuen. Telesail horretan hainbat urtez antzeztu zuen arrakasta handiz.
Orduan TV Culturara joan zen, eta han aktorea ez ezik, gidoilaria ere izan zen. Escrava do Silêncio, Amor de Perdição eta Sangue Rebelde telenobelen gidoiak idatzi zituen. Aktore gisa, Meu Pedacinho de Chão, O Tirano, As Professorinhas eta Sangue Rebelden parte hartu zuen.
1970eko hamarkadan, Leonor Pachêco izena erabiltzen hasi zen eta Rede Tupira itzuli zen, non hamarkada osoa eman zuen eta Salário Mínimo, Bel Ami, A Revolta dos Anjos, Ovelha Negra, A Viagem, Éramos Seis, João Brasileiro, o Bom Baiano eta Como Salvar Meu Casamento telenobeletan antzeztu zuen. Gainera, TV Record kateko O Espantalho telenobelan parte hartu zuen 1977an. Rede Tupik porrot egin zuenean, Rede Bandeirantesera joan zen.
Adolpho Pachecorekin ezkondu zen eta lau seme-alaba izan zituen: Rafael Pacheco 'Faelzinho', Nonô Pacheco, Didi Pacheco eta Adolpho Pacheco Filho. Horietatik hiru ere aktoreak bihurtu ziren.
1993an hil zen São Paulon arrazoi ezezagunengatik.

## Filmografia
### Telebista

| Urteak | Izenburua | Pertsonaia | Katea |
| 1958-1963 | Sítio do Picapau Amarelo | Benta andrea | Rede Tupi |
| 1959 | A Princesinha | | TV Paulista |
| 1959 | Os Irmãos Dombey | | TV Paulista |
| 1964-1965 | Sítio do Picapau Amarelo | Benta andrea | TV Cultura |
| 1965 | As Professorinhas | Leonor | TV Cultura |
| 1965 | O Tirano | | TV Cultura |
| 1965 | Escrava do Silêncio | Lucien andrea | TV Cultura |
| 1966 | Sangue Rebelde | Maria Tereza | TV Cultura |
| 1967-1968 | Sítio do Picapau Amarelo | Benta andrea | Band |
| 1971 | Meu Pedacinho de Chão | Joana Menezes (Ama Benta) | TV Cultura |
| 1972 | A Revolta dos Anjos | Natália | Rede Tupi |
| 1972 | Bel-Ami | | Rede Tupi |
| 1975 | A Viagem | Luísa | Rede Tupi |
| 1975 | Ovelha Negra | Ema | Rede Tupi |
| 1977 | O Espantalho | | TVS/Record |
| 1977 | Éramos Seis | Maria Campos | Rede Tupi |
| 1978 | Salário Mínimo | Isaura andrea | Rede Tupi |
| 1978 | João Brasileiro, o Bom Baiano | Sofia | Rede Tupi |
| 1979 | Como Salvar Meu Casamento | Arminda | Rede Tupi |
| 1980 | A Deusa Vencida | Vina Albuquerque | Band |
| 1982 | Os Imigrantes: Terceira Geração | izeba Giovanna | Band |
| 1983 | Eu Prometo | | TV Globo |
| 1987 | Sassaricando | ostatuko emakumea | TV Globo |

### Zinema

| Urtea | Izenburua | Pertsonaia |
| 1967 | O Corintiano | Mirabela |
| 1980 | Os Rapazes da Difícil Vida Fácil | bidaiaria |
| 1981 | Lílian, a Suja | Amélia andrea |
| 1982 | O Olho Mágico do Amor | |
| 1983 | Sexo, Sua Única Arma | Angelina |

## Erreferentziak

* 1 2 3 4 (Portugesez) «Leonor Lambertini» Museu Brasileiro de Rádio e Televisão (Noiz kontsultatua: 2024-11-02).
* 1 2 (Portugesez) «Leonor Lambertini» Elenco brasileiro 2022-05-27 (Noiz kontsultatua: 2024-11-02).
* ↑ (Portugesez) «Sítio do Pica-pau Amarelo (1964)» Infantv 2016-10-29 (Noiz kontsultatua: 2024-11-02).
* ↑ (Portugesez) «A TV Bandeirantes abre as portas para o Sítio do Pica-Pau Amarelo» Lobato.com.vc 2021-12-20 (Noiz kontsultatua: 2024-11-02).
* ↑ (Portugesez) «Salário Mínimo» Teledramaturgia (Noiz kontsultatua: 2024-11-02).
* ↑ (Portugesez) «Sassaricando» Memória Globo 2021-10-29 (Noiz kontsultatua: 2024-11-02).

## Kanpo estekak

* Datuak: Q10317410
* Multimedia: Leonor Lambertini / Q10317410